''Mary Roses'' bestykning ændredes nogle gange, mens skibet var i tjeneste. Der findes tre bevarede angivelser af dets bestykning fra 1514, 1540 og 1546.<ref>Den yngste er den illustrerede Anthonyrulle, som blev samlet mens det stadig ansås for realistisk, at skibet kunne bjerges og genindtage sin plads i den engelske flåde.</ref> Kombineret med arkivmateriale fra arsenalet i [[Tower of London|Tower]] viser kilderne, hvorledes kanonernes opstilling ændredes i takt med teknikkens udvikling, og der fremkom nye klassifikationer. I 1514 bestod bestykningen mest af mindre stykker og anti-personel våben, og kun en håndfuld af den første bevæbning var kraftige nok til at slå hul i et skibsskrog. Desuden var de fleste af kanonerne monteret på selve skibskonstruktionen i stedet for på bevægelige lavetter. I 1540 var bevæbningen på ''Mary Rose'', lige som i Tower, radikalt anderledes. Der fandtes nu et antal forskellige støbte bronzekanoner og de tungere "port-stykker" i smedejern, og begge typer krævede lavetter, havde betydeligt længere skudvidde og kunne påføre andre skibe alvorlige skader. En analyse af bevæbningen i 1514 tyder sammen med tegn på, at skibet ombyggedes en gang i 1530'erne, at der ikke var kanonporte på batteridækket, da ''Mary Rose'' blev søsat, og at de senere tilføjelser.<ref>Alexzandra Hildred, "The Fighting Ship" I Marsden (2009), s. 298–303.</ref>
Historie Arkæologi